Ιμπραήμ Α΄

Ο Ιμπραήμ Α΄ (τουρκ. Ι. İbrahim ή Deli Ibrahim, (ντελί=τρελός) 5 Νοεμβρίου 1615 - 18 Αυγούστου 1647) ήταν ο 18ος σουλτάνος της Οθωμανικής Αυτοκρατορίας από το 1640 έως το 1647. 

 Βασιλεία 
Ήταν γιος του Αχμέτ Α΄ και της Ελληνίδας Χασεκί Μαχπεϊκέρ Κιοσέμ Βαλιντέ Σουλτάν. 

Διαδέχτηκε τον αδελφό του, Μουράτ Δ΄ και για πρώτη φορά μετά τη διαδοχή του Σελίμ Α΄ από τον γιο του, Σουλεϊμάν Α΄ δεν υπήρξαν αντίπαλοι διεκδικητές.  

Νωρίτερα, ο Μουράτ Δ΄, είχε αφήσει μόνο έναν αδελφό του να ζήσει, πιθανώς κατόπιν σχετικής επιθυμίας της μητέρας τουCaroline Finkel, Οθωμανική Αυτοκρατορία, εκδ. Διόπτρα, 2007, σ. 295. 

Κατά τη διάρκεια της βασιλείας του, η Οθωμανική αυτοκρατορία αποδυναμώθηκε από πολέμους, κακή διακυβέρνηση και εξεγέρσεις"İbrahim." Encyclopædia Britannica. 2009. Encyclopædia Britannica Online.

Φοβούμενος πως ο ίδιος θα είχε την τύχη των άτυχων αδελφών του, έγινε σουλτάνος χωρίς την απαραίτητη μόρφωση και εμπειρία σε ζητήματα διακυβέρνησης. Επιδεικνύοντας ελάχιστη κλίση στη συμμετοχή του στις κρατικές υποθέσεις, ο Ιμπραήμ άφηνε τα καθημερινά ζητήματα στα χέρια των βεζίρηδών του, ενώ εξουσία άσκησε και η μητέρα του Κιοσέμ Σουλτάν.

Χωρίς τη δύναμη να ελέγξει ή να χειριστεί όσους εποφθαλμιούσαν εξουσία στο περιβάλλον του, επιχείρησε να τους επηρεάσει και να εξασφαλίσει την υποστήριξή τους παραχωρώντας σε αυτούς μεγάλες εκτάσεις γης και εισοδήματα, ενώ ο ίδιος προτιμούσε να απολαμβάνει τη ζωή στο παλάτιEzel Kural Shaw, History of the Ottoman Empire and modern Turkey, Cambridge University Press, 1977, σ. 200.

Στην αρχή της βασιλείας του, υπό την καθοδήγηση του μεγάλου βεζίρη Κεμανκές Καρά (Μαύρος Τοξότης) Μουσταφά Πασά, προώθησε ειρηνικές σχέσεις με την Περσία και την Αυστρία και ανακαταλήφθηκε το φρούριο του Αζόφ από τους Κοζάκους (1642).  

Το 1644, υπό την επιρροή του νέου πνευματικού σύμβουλού του, Τσιντσή Χουσεΐν Χότζα, και της μητέρας του, ξεκίνησε εκστρατεία στην Κρήτη, πυροδοτώντας τον εξαντλητικό πόλεμο με τη Βενετία (1645-69). 

Ο ασταθής χαρακτήρας του προκάλεσε δυσαρέσκεια, ενώ τα πάθη και οι εκκεντρικότητές του - γνωστές στο λαό του - τού χάρισαν το παρωνύμιο «Τρελός» (τουρκικά: Deli Ibrahim). Οδήγησαν επίσης στην επιβολή νέων φόρων, προκαλώντας αντιδράσεις στην Κωνσταντινούπολη και στις απομακρυσμένες επαρχίες. 

Η πνευματική υγεία του υπήρξε αντικείμενο αμφισβητήσεων. Οι ιστορικές πηγές αναφέρονται στην αδυναμία του στις παλλακίδες του παλατιού, σε τέτοιο βαθμό ώστε αρκετές να αναλάβουν υψηλά αμειβόμενες θέσεις, καθώς και στο πάθος του στις γούνες και στο μετάξιShaw, ό.π, 202.

Μέχρι το 1647 όλες οι φατρίες θεωρούσαν αναγκαία την απομάκρυνση του σουλτάνου, ενώ ακόμα και η μητέρα του είχε επίγνωση των επιζήμιων συνεπειών των πράξεών του για το μέλλον της αυτοκρατορίας.  

Σύμφωνα με τον γραφέα Κατίμπ Τσελεμπή, η επιδεικτική χειρονομία παραχώρησης, από το μεγάλο βεζίρη, γούνινων ενδυμάτων στους διοικητές που επέστρεφαν από τις εκστρατείες στην Κρήτη, πυροδότησαν την εξέγερση που οδήγησε τελικά στην εκθρόνιση του Ιμπραήμ, σε μια περίοδο που ο λαός της οθωμανικής αυτοκρατορίας υπέφερε από κακουχίες και έλλειψη αγαθώνFinkel, ό.π, 307. 

Θάνατος
Εκθρονίστηκε στις 8 Αυγούστου 1647, μετά από συνέργεια των γενίτσαρων με το θρησκευτικό κατεστημένο, και εκτελέστηκε δέκα ημέρες αργότερα. 

 Οικογένεια 
Σύζυγοι
 Χασεκί Τουρχάν Χατιτζέ Βαλιντέ Σουλτάν
 Χασεκί Σαλιχά Ντιλασούμπ Βαλιντέ Σουλτάν
 Χασεκί Χατιτζέ Μουαζέζ Σουλτάν
 Χασεκί Αϊσέ Σουλτάν
 Χασεκί Μαχιενβέρ Σουλτάν
 Χασεκί Λεϊλά Σατσμπαγλί Σουλτάν
 Χασεκί Σιβεκάρ Σουλτάν
 Χασεκί Τελί Χιουμασάχ Σουλτάν (νόμιμη σύζυγος)

Επίσης, είχε μία παλλακίδα: 
 Ζαφιρέ Καριγιέ Χατούν

Παιδιά
 Μωάμεθ Δ΄ (1642-1693), γιος της Τουρχάν Χατιτζέ Σουλτάν
 Σουλεϊμάν Β΄ (1642-1695), γιος της Σαλιχά Ντιλασούμπ Σουλτάν
 Ουμιουγκιουλσούμ Σουλτάν (1642-1655), κόρη της Χατιτζέ Μουαζέζ Σουλτάν
 Αχμέτ Β΄ (1643-1695), γιος της Χατιτζέ Μουαζέζ Σουλτάν
 Φατμά Σουλτάν (1642–1682)
 Γκεβχερχάν Σουλτάν (1642-1694), κόρη της Χατιτζέ Μουαζέζ Σουλτάν
 Ηγεμόνας Μουράτ (1643-1644)
 Ηγεμόνας Σελίμ (1644-1669), γιος της Λεϊλά Σατσμπαγλί Σουλτάν
 Ηγεμόνας Οσμάν (1644-1646), γιος της Μαχιενβέρ Σουλτάν
 Ατικέ Σουλτάν (1644-1667), κόρη της Τουρχάν Χατιτζέ Σουλτάν
 Μπεϊχάν Σουλτάν (1645-1701)
 Ηγεμόνας Μπεγιαζίτ (1646-1647), γιος της Σιβεκάρ Σουλτάν
 Ηγεμόνας Τζιχανγκίρ (1646-1648)
 Καγιά Σουλτάν (1646-?)
 Αϊσέ Σουλτάν (1646-1675), κόρη της Σαλιχά Ντιλασούμπ Σουλτάν
 Ηγεμόνας Ορχάν (1648-1650), γιος της Χιουμασάχ Σουλτάν
 Μπιτζάν Σουλτάν (1649-?), κόρη της Λεϊλά Σατσμπαγλί Σουλτάν

 Παραπομπές 

(32 ετών)

Κατηγορία:Οθωμανοί Σουλτάνοι
Κατηγορία:Τούρκοι Μουσουλμάνοι
Κατηγορία:Χαλίφηδες
Κατηγορία:Δολοφονημένοι μονάρχες